İolanta Ulyeva

İolanta Yevgenyevna Ulyeva (; )— Qazaxıstanlı yüngül atlet, güllə və disk atma üzrə mütəxəssis.

O, 1990-2000-ci illərdə Qazaxıstan millisinin atletika yığmasında çıxış edib, dördqat Mərkəzi Asiya Oyunları çempionu, Şərqi Asiya Oyunlarının bürünc medalı sahibi, qapalı məkanlarda keçirilən Asiya çempionatının iki dəfə gümüş mükafatçısı, respublika əhəmiyyətli çempionatların dəfələrlə qalibi, üç dəfə Yay Olimpiya Oyunlarının iştirakçısı olub. O, Karaqandanı təmsil edib. Qazaxıstan Respublikasının beynəlxalq dərəcəli idman ustasıdır. Atletika üzrə məşqçidir.
 Həyatı və nailiyyətləri
İolanta Ulyeva 27 iyul 1976-cı ildə Qazaxıstan SSR-in Karaqanda vilayətində anadan olub.

O, beynəlxalq səviyyədə ilk uğurunu 1994-cü ildə Qazaxıstan milli komandasında Cakartada keçirilən yeniyetmələr arasında Asiya çempionatında çıxış edərək güllə atıcılığı üzrə gümüş medal qazanaraq əldə etmişdi.

1997-ci ildə o, güllə atmada Alma Atada keçirilən Mərkəzi Asiya Oyunlarının qalibi olub.

1999-cu ildə Bişkekdə keçirilən Orta Asiya Oyunlarında güllə və disk atmada bütün rəqiblərini üstələyib.

2000-ci ildə güllə atıcılığında ilk dəfə Alma Atada Qazaxıstan çempionatının qalibi olub. Bir sıra uğurlu çıxışları sayəsində o, Sidneydə keçirilən Yay Olimpiya Oyunlarında ölkəni tımsil etmək hüququnu qazandı. İlkin seçmə mərhələsində o, zərbəni 16,38 metr itələdi ki, bu da finala çıxmaq üçün kifayət etmədi.

2001-ci ildə Osakada keçirilən Şərqi Asiya Oyunlarında bürünc medal qazandı, Edmontonda keçirilən dünya çempionatında göstərdiyi performansla diqqət çəkdi və Pekində keçirilən Dünya Universiadasında səkkizinci yeri tutdu.

2002-ci ildə Kolomboda keçirilən Asiya çempionatında beşinci oldu.

2003-cü ildə Manilada keçirilən Asiya çempionatında yeddinci oldu, Düşənbədə keçirilən Mərkəzi Asiya Oyunlarının qalibi oldu və Parisdə keçirilən dünya çempionatında uğur qazandı.

2004-cü ildə Tehranda keçirilən Asiya çempionatında gümüş medal qazanıb. Afinada keşirilən Olimpiya Oyunlarında iştirak edib, ilkin seçmə mərhələdə 14.88 nəticəni əldə etdiyi üçün, finala çıxa bilmədi.

2005-ci ildə İnçxonda keçirilən Asiya çempionatında yeddinci yeri tutub.

2006-cı ildə Dohada keçirilən Asiya Oyunlarında o, beşinci olub.

2007-ci ildə, Osakada keçirilən Dünya çempionatında çıxış edib.

2008-ci ildə Dohada keçirilən Asiya çempionatında gümüş medal qazanıb. 2008-ci ildə Pekində keçirilən Yay Olimpiya Oyunlarında o, 15,49 metr məsafəyə zərbə endirsə də, finala çıxa bilməyib.

İolanta Ulyeva idman karyerasını 2010-cu il, mövsümünün sonunda başa vurdu.

İdmandakı nailiyyətlərinə görə o, “Qazaxıstan Respublikasının beynəlxalq dərəcəli idman ustası” fəxri adına layiq görülüb.

Sonradan o, Karaqandada bizneslə məşğul olan İolanta, yüngül atletika üzrə olimpiya ehtiyatlarının Karaqanda Regional ixtisaslaşdırılmış uşaq-gənclər məktəbində məşqçi kimi də çalışıb.

 İstinadlar 

Kateqoriya:2004 Yay Olimpiya Oyunlarında yüngül atletlər
Kateqoriya:2008 Yay Olimpiya Oyunlarında yüngül atletlər